سید محسن نقوی

سید محسن نقوی ڈیرہ غازی خان دے رہݨ والے ہن۔ آپ اردو زبان دے مَنے ہوئے شاعر ہَن۔ آپ سرائیکی زبان وچ وی غزل تے نظم ݙوہیں صنفاں وچ شاعری کریندے ہن۔ محسن نقوی دی غزل وچ نازک خیالی تے زبان دی چس وس ہوندی ہے۔ نظم وچ محسن نقوی دا ڈکشن ݙوجھیاں توں وکھرا ہے۔

 سوچاں 
ساری رات سوچیندا رہنداں

ویلے دی منہ زور ہوا وچ

ککھیں وانگ اُݙردیاں ڳالھیں

کتھ ونڄ رُکسن کتھ ونڄ مکسن

ݙکھ دی چھاں وچ سمدیاں ہنجوں

   کیویں سُکسن ؟

 حوالہ 
کتاب: سرائیکی شاعری دا اِرتقاء، مصنف: ڈاکٹر نصراللہ خان ناصر، چھاپہ خانہ : جھوک پبلشرز ملتان